Case ID: 1198501
Sentence 713: Təqsirləndirilən şəxs3 xx xxxxxxxx 2019-cu il tarixdə 20-21 radələrində Farid və Heydərlə “28 May” metrostansiyasının yaxınlığında görüşən zaman Farid ona əvvəllər münasibətdə olduğu, universitetdə oxuyan vaxtdan ona baxan bir qadının evindən pul oğurlayacağını deməsini, ona da həmin işdə ona kömək etməyi deməsini, Faridin ona həmin qadına Lənkəran rayonundan aldığı yuxu dərmanını kompota qatıb verəcəyini və qadın yatdıqdan sonra isə pulları götürəcəyini deməsini, oradan “28 May” metrostansiyasının yaxınlığından Faridin avtomobili ilə birlikdə birbaşa Yasamal rayonu Y.Yasamal-1 ev 2 ünvanının yaxınlığına gəldiklərini, həmin vaxt saat təxminən 21:30 radələri olmasını, Faridin maşından düşüb binaya qalxdığını və Heydərlə ona qadını yuxuya verib pulları götürəcəyini dediyini, Faridin iş qurtardıqdan sonra Heydərin mobil nömrəsinə zəng edərək onları çağıracağını bildirdiyini, bir qədər ətrafda avtomobillə fırlandıqdan sonra Farid Heydərə zəng vurub gəlmələrini deməsini, həmin vaxt artıq saat 23:00 radələri olmasını, avtomobili sürüb qadının evinin yaxınlığına gəldiyini, Faridin əsəbi halda, yanına getdiyi qadını söyüşlə təhqir edərək qadının dərmanı içmədiyini, yatmadığını bildirməsini, Heydər də maşından düşüb onların yanına gəlməsini, daha sonra onların hər üçünün Faridin avtomobilinə əyləşdiklərini, Farid onlara yenidən evə qayıdacağını, qadını yatırdıb pulları götürəcəyini, qadın yatmasa belə nəsə edib pulları götürəcəyini deməsini, ona Heydərin nömrəsinə zəng vurduqda qadının evinə gəlməyini, birlikdə qadının evini axtarmağı bildirib getdiyini, onu və Heydəri həmin binaya aparıb blokun qabağında ona və Heydərə liftlə yeddinci mərtəbəyə qalxmağını, daha sonra altıncı mərtəbəyə düşüb sol qapı olan evə girməyi deməsini, qapının da açıq olacağını deməsini, saat təxminən 01:20 radələrində Farid Heydərin nömrəsinə zəng vurduğunu, özünün tək maşından düşüb Faridin bildirdiyi kimi qadının evinə getdiyini, oradan qayıdıb maşına mindikdən sonra bir qədər oradan aralaşdıqdan sonra Farid avtomobili saxlayıb Heydərə “sən heç nə görümüyübsən və eşitmiyibsən” deyib arxa cibindən 100 ABŞ dolları çıxardıb Heydərə verdiyini göstərmişdir.